****РАЙОННА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 10**

**На 04 март 2021 г. се проведе заседание на Районна избирателна комисия в Тридесет и първи изборен район-Ямболски при следния дневен ред:**

1. ***Регистрация на нов кандидат в регистрирана кандидатскa листa на партия „АТАКА“ за народни представители в изборите в изборите за народни представители на 4 април 2021 г. на мястото на заличен кандидат.***

*Докладчик:* Мима Атанасова

1. ***Назначаване на СИК на територията на община Болярово в Тридесет и първи изборен район - Ямболски за произвеждане на изборите за народни представители за Народно събрание на 4 април 2021 г.***

*Докладчик:* Мима Атанасова

1. *Доклад по входяща поща*

*Докладчик:* Нели Стоянова

1. *Други*

\* \* \*

**ПРИСЪСТВАХА**: 11 членове - Гласували **За** – Екатерина Янева, Мариана Гърдева, Нели Стоянова, Иван Кърцъков, Мима Атанасова, Симеон Симеонов, Ани Канева, Драгомир Димитров, Владимир Стоев, Лора Каламерова, Станимир Кескинов.

**ОТСЪСТВАХА:** Димитър Събев, Силвия Атанасова, Емилия Марчева, Владимир Димитров

Заседанието бе открито в 17.00ч. и председателствано от г-жа Екатерина Янева – председател на комисията.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, откривам заседанието на Районна избирателна комисия в Тридесет и първи изборен район - Ямболски на 4 март 2021 г.

Заседанието ще се протоколира от Карина Канева - технически сътрудник. За отчитане на поименното гласуване предлагам колегата Симеон Симеонов. Има ли други предложения? Виждам, че няма такива.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, пред вас е поставен дневния ред. Има предложения или възражения по дневния ред? Не се правят. Който е съгласен с така предложения дневен ред, моля да гласува.

**СИМЕОН СИМЕОНОВ:** 11 членове - Гласували **За** – Екатерина Янева, Мариана Гърдева, Нели Стоянова, Иван Кърцъков, Мима Атанасова, Симеон Симеонов, Ани Канева, Драгомир Димитров, Владимир Стоев, Лора Каламерова, Станимир Кескинов.

**Против** – няма.

*По т.1 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По точка първа от дневния ред давам думата на докладчика Мима Атанасова

**МИМА АТАНАСОВА:** Колеги, представям ви проекта на решение:

**ОТНОСНО:** Регистрация на нов кандидат в регистрирана кандидатскa листa на партия „АТАКА“ за народни представители в изборите в изборите за народни представители на 4 април 2021 г. на мястото на заличен кандидат.

С Решение №51-НС/02.03.2021г. на РИК-Ямбол е заличен кандидат под №2 от кандидатската листа на партия „Атака“, регистрирана с Решение №33-НС/01.03.2021г. на РИК-Ямбол. В срока по чл. 258,ал.4 от ИК на мястото на заличения кандидат е постъпило предложение за регистрация на нов кандидат, подписано от Николай Дучков Дучев, в качеството му на упълномощен представител на партия „АТАКА“, представлявана от Волен Николов Сидеров, заведено под № 14/01.03.2021г. във входящ регистър на кандидатските листи за участие в изборите за народни представители на 4 април 2021 г.

Към предложението са приложени следните документи:

1. заявление – декларация  по чл. 255, ал. 1, т. 3 ИК кандидата, че е съгласен да бъде регистриран от предложилата го партия, че отговаря на условията по чл. 65, ал. 1 от Конституцията и по чл. 254, ал. 1 ИК, че е предложен за регистриране само от една партия б коалиция, както и че отговаря на изискванията на чл. 3, ал. 3 ИК (Приложение № 67-НС от изборнитекнижа)-**1/един/брой;**  
2. пълномощно от Волен Николов Сидеров, в качеството си на председател и представляващ политическа партия „АТАКА“, с което е упълномощил Николай Дучков Дучев, да подпише предложение за регистрация на кандидатска листа в Районна избирателна комисия в Тридесет и първи изборен район - Ямболски;

След извършена проверка на постъпилото предложение и приложените към него документи, Районна избирателна комисия в Тридесет и първи изборен район - Ямболски констатира, че са налице изискванията на чл. 156, чл.158, чл.244 и чл.253-255 от Изборния кодекс, Решение № 1999-НС от 09.02.2021 г. на ЦИК за регистрация на кандидатската листа.

На основание чл. 72, ал.1, т.8 и чл.258, ал.1 от Изборния кодекс и Решение 1999-НС от 09.02.2021 г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

Регистрира нов кандидат на мястото на заличения кандидат под №2 от регистрираната кандидатска листа на партия „АТАКА“ за участие в изборите за народни представители на 4 април 2021 г., както следва:

Гергана Димова Йовчева ЕГН: .........................

Решението да се впише в регистъра на кандидатите за народни представители в изборите за народни представители на 4 април 2021 г.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли изказвания по предложения проект? Няма. Подлагам на гласуване проекта за решение по т.1 от дневния ред.

Емилия Марчева влиза в залата.

**СИМЕОН СИМЕОНОВ:** 12 членове - Гласували **За** – Екатерина Янева, Мариана Гърдева, Нели Стоянова, Иван Кърцъков, Мима Атанасова, Симеон Симеонов, Ани Канева, Драгомир Димитров, Владимир Стоев, Лора Каламерова, Станимир Кескинов, Емилия Марчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 53-НС от 04.03.2021г.

*По т.2 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По точка втора от дневния ред давам думата на докладчика Мима Атанасова.

**МИМА АТАНАСОВА:** Колеги, представям ви проекта на решение:

**ОТНОСНО:** промени в състави на СИК на територията на община Болярово за произвеждане на изборите за народни представители на 4 април 2021 г.

РИК-Ямбол констатира, че със свое Решение №12-НС/17.02.2021г. е назначил лицето Добри Димитров Йовчев, ЕГН: ................ за член на СИК №310300015 на територията на община Болярово.

В последствие с Решение №53-НС/04.03.2021г., РИК Ямбол е регистрирала Гергана Димова Йовчева като кандидат под №2 в кандидатскaта листa за народни представители на партия „АТАКА“ за произвеждане на изборите за народни представители на 4 април 2021 г.

При служебна проверка РИК-Ямбол е констатирал че Добри Димитров Йовчев е съпруг на Гергана Димова Йовчева и при това положение, е налице несъвместимост по смисъла на чл.96, вр. чл.66, ал.1, т.1 от ИК, с оглед на което Добри Димитров Йовчев следва да бъде освободен като член на СИК №310300015 на територията на община Болярово.

С наш вх.№ 75/04.03.2021г. е постъпило и Заявление от Гергана Димова Йовчева, с искане да заменен освободения член на СИК №310300015 на територията на община Болярово и назначен друг такъв на негово място.

На основание чл. 72, ал. 1, т. 4 и т.5 и чл.96, вр. чл.66, ал.1, т.1 от ИК от Изборния кодекс и Решение №2062/16.02.2021г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1.ОСВОБОЖДАВА в:

СИК №310300015-община Болярово – Добри Димитров Йовчев с ЕГН: ................. – член и анулира издаденото удостоверение.

2.НАЗНАЧАВА в:

СИК №310300015-община Болярово – Добромир Янков Манолов с ЕГН: .......................  - член и издава удостоверение.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли изказвания по предложения проект? Няма. Подлагам на гласуване проекта за решение по т.2 от дневния ред.

**СИМЕОН СИМЕОНОВ:** 12 членове - Гласували **За** – Екатерина Янева, Мариана Гърдева, Нели Стоянова, Иван Кърцъков, Мима Атанасова, Симеон Симеонов, Ани Канева, Драгомир Димитров, Владимир Стоев, Лора Каламерова, Станимир Кескинов, Емилия Марчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 54-НС от 04.03.2021г.

Силвия Атанасова влиза в залата.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, с напредването на изборния процес се увеличава и обема от работа и съответно ангажираността на комисията. Естествено е в тази връзка и интереса на медиите да е по-голям, поради и което предлагам да определим член от комисията за говорител.

**СТАНИМИР КЕСКИНОВ:** Смятам, че преди да изберем говорител следва да уточним в какви рамки ще бъдат изказванията му пред медии. В тази връзка считам, че говорителят трябва да се ограничава в изказванията си в публичното пространство само в рамките на взетите от РИК решения, като наличната в РИК информация не следва да излиза навън.

**АНИ КАНЕВА:** Съгласна съм със становището на колегата Кескинов, че изказванията на говорителя следва да бъдат само в рамките на взетите от РИК решения, както и относно статистическите данни като брой избиратели, брой избирателни секции и др. п. По повод на това правя предложение в протоколното решение да бъдат формулирани и рамките на изказванията на говорителя.

**ЛОРА КАЛАМЕРОВА:** Предлагам за говорител Иван Кърцъков.

Димитър Събев влиза в залата.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли други предложения? Не се правят такива. Подлагам на гласуване предложението за говорител да бъде Иван Кърцъков.

**ГЛАСУВАЛИ:** 14 членове - Гласували **За** – Екатерина Янева, Мариана Гърдева, Нели Стоянова, Иван Кърцъков, Мима Атанасова, Симеон Симеонов, Ани Канева, Драгомир Димитров, Владимир Стоев, Лора Каламерова, Станимир Кескинов, Емилия Марчева, Димитър Събев, Силвия Атанасова

**ПРОТИВ:** няма

**ПРЕДСЕДАТЕЛЯТ ЕКАТЕРИНА ЯНЕВА:** РИК Ямбол взе следното протоколно решение:

Избира за говорител на РИК Ямбол Иван Кърцъков.

Като такъв същият има правомощия да дава интервюта и да се изказва пред медии и публично само в рамките на взетите от комисията решения, както и относно, наличните в комисията, статистически данни.

*По т.3 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По трета точка от дневния ред давам думата на докладчика Нели Стоянова.

Нели Стоянова извърши доклад по постъпилата в РИК входяща поща, от датата на предходното заседание.

*По т.4 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По четвърта точка от дневния ред има ли някакви изказвания?

Разискваха се организационни въпроси във връзка с работата на комисията и решение №2159-НС/02.03.2021г. на ЦИК.

**ПРЕДСЕДАТЕЛЯТ ЕКАТЕРИНА ЯНЕВА:** Поради изчерпване на дневния ред закривам днешното заседание.

Заседанието беше закрито в 17:50 ч.

ПРЕДСЕДАТЕЛ:

Екатерина Янева

СЕКРЕТАР:

Мариана Гърдева